
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A   NR. 116
                                                               din 25 iunie 2015
privind mandatarea reprezentantului  autorităţii de a vota în Adunarea Generală a A.D.I „AQUA INVEST MUREŞ” ajustarea preţurilor şi tarifelor aferente serviciului de apă şi de canalizare

Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13787/15.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Văzând Avizul nr. 309830/30.04.2015 al Autorităţii Naţionale de Reglementare pentru Serviciile Comunitare de Utilităţi Publice;


Având în vedere prevederile art. 8, alin. (3), lit. „j” şi art. 10 din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare şi ale art. 10 şi art. 12, alin. (1), lit.„i” din Legea nr. 241/2006 privind serviciul de alimentare cu apă şi canalizare, republicată; 


Ţinând cont de Hotărârea Consiliului Local Sighişoara nr. 168/13.12.2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;


Văzând Hotărârea Consiliului Local Sighişoara nr. 115/25.06.2015 privind desemnarea domnului Gavrilă Ionel, ca reprezentant al Municipiului Sighişoara în Adunarea Generală a ADI „AQUA INVEST MUREŞ”; 


Luând în considerare prevederile art. 5, alin. (1), lit. „g”, pct. 1), alin. (2), lit. „i” şi  „j”, art. 16 alin. (3), lit. „c” şi „d”, art. 17, alin. (1), lit. „c” şi „d” şi art. 21, alin. (1) din Statutul Asociaţiei de Dezvoltare Intercomunitară „AQUA INVEST MUREŞ”; 


Ţinând cont de prevederile art. 17, pct. 2) şi art. 36 din contractul de delegare a gestiunii serviciilor publice de alimentare cu apă şi de canalizare;


Văzând Raportul de specialitate al Compartimentului Investiţii - Urmărire Contracte, înregistrat cu nr. 13788/15.06.2015, prin care se propune mandatarea reprezentantului autorităţii în Adunarea Generală a A.D.I „AQUA INVEST MUREŞ”, să voteze ajustarea preţurilor şi tarifelor aferente serviciului de apă şi de canalizare, în conformitate cu avizul emis de Autoritatea Naţională de Reglementare pentru Serviciile Comunitare de Utilităţi Publice, îndeplinindu-se prevederile legale în acest sens;
Având în vedere avizele favorabile ale comisiilor de urbanism, comerţ, socială şi juridică;

În temeiul prevederilor art. 11, art. 36 alin. (2) lit. e), alin. (7) lit. c), alin. (9), art. 45 alin. (2) lit. d) şi f) şi a art. 115 alin. (1), lit. b) din Legea nr. 215/2001, Legea administraţiei publice locale, republicată, cu modificările şi completările ulterioare, 
                                                                              HOTĂRĂŞTE:

Art. 1. Se mandatează domnul Gavrilă Ionel, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze ajustarea preţurilor şi tarifelor aferente serviciului de apă şi de canalizare, în conformitate cu avizul nr. 309830/30.04.2015 emis de Autoritatea Naţională de Reglementare pentru Serviciile Comunitare de Utilităţi Publice.


Art. 2. Se mandatează preşedintele Asociaţiei de Dezvoltare Intercomunitară „AQUA INVEST MUREŞ” dl. Ciprian Dobre, să semneze hotărârea Adunării Generale, în numele şi pe seama membrilor săi.


Art. 3. Cu ducerea la îndeplinire a prevederilor prezentei hotărâri se încredinţează, reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, domnul viceprimar Gavrilă Ionel.

Art. 4. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Dan Constantin Enescu                        
                      Contrasemnează/Avizat pentru legalitate

                      SECRETAR,



                        Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;
  2 ex. Serviciul Investiţii – Urmărire Contracte, Monitorizare Servicii de Utilităţi Publice;

  2 ex. Asociaţia de Dezvoltare Intercomunitară „AQUA INVEST MUREŞ”.
10 ex. 

A.B.

